PRESSEMELDING

November 2014

**Brother-rettssaker om brudd på designrettigheter**

Brother Industries Limited (Brother) har i flere land tatt rettslige skritt for å stoppe import og distribusjon av tapekassetter som bryter designrettighetene til Brothers P-touch tapekassetter.

Brother reiste inngrepssak mot Aster Technology Holland B.V. på basis av at selskapets YT-tapekassetter gjør inngrep i Brother’s Registered Community Designs. Partene inngikk i juli 2013 en forliksavtale.
I henhold til avtalen forpliktet Aster seg til det følgende:

* Stanse all markedsføring, salg, import, eksport, bruk, og/eller lagerføring av de aktuelle kassettene, i den gjenværende gyldighetstiden for Brother´s Registered Community Designs.

Brothers undersøkelser avdekket at HQ-Patronen GmbH, en distributør lokalisert utenfor Hamburg, ble funnet å være kilde for forhandlere som førte patentkrenkende Aster YT-tapekassettene i Tyskland.

Brother krevde midlertidig forføyning mot HQ-Patronen og fikk medhold i dette. Kjennelsen innebar at tusenvis av patentkrenkende tapekassetter ble beslaglagt fra HQ-Patronens lager og at salget av tapene måtte stoppes.

Et forlik om opphør ble deretter inngått i september 2013 mellom Brother og HQ-Patronen. Forliket omfattet blant annet:

* Ødeleggelse av tapekassetter som var returnert fra HQ-Patronens forhandlere samt ødeleggelse av alle beslaglagte Aster YT-tapekassetter.

Antallet enheter beslaglagt på HQ-Patronens lager var 16 875 stk. I tillegg kom patentkrenkende tapekassetter tilbakelevert fra forhandlere.

I mars 2014 var alle betingelser i forliket med HQ-Patronen oppfylt, hvilket medførte at de europeiske sakene var endelig avsluttet.

Ian Metcalfe, direktør for Electronics and Innovation i Brother International Europe, uttalte: “Disse rettssakene bør sende et sterkt budskap til leverandørkjedene om at vi ikke vil tolererer inngrep i våre designrettigheter i Europa og for så vidt heller ikke noe sted i verden.”

Brothers rettssaker i Europa fulgte etter positive resultater i en rekke saker i USA, der selskapets patentrettigheter ble beskyttet mot patentkrenkende tapekassetter.

I de seneste sakene i USA la Brother ned påstand om at Sophia Global LLC m.fl. og Chi Kin Wong hadde gjort inngrep i tre US-patenter for Brothers P-Touch tapekassetter. Brother oppnådde et varig forbud i disse sakene 7. mai 2013.

Videre reiste Brother patentinngrepssak mot Aster Graphics Inc, LD Products Inc og The Supplies Guys LLC i februar 2013 med påstand om inngrep i fem US-patenter som dekker Brothers P-Touch tapekassetter. Brother oppnådde et varig forbud i disse sakene 16. september 2013.

Endelig reiste Brother 18. juni 2013 patentinngrepssak i USA mot EZ Replacement Labels, LLC, med påstand om inngrep i to US-patenter. Brother oppnådde et varig forbud i disse sakene 3. september 2013.

**For mer informasjon, vennligst kontakt**
Country Manager Geir Langedrag, Brother Norge, filial til Brother Nordic A/S,
e-post: geir.langedrag@brother.no

**Om Brother**Brother Nordic A/S er en ledende leverandør til det nordiske marked. Selskapet er eneimportør av Brother skrivere, multifunksjonsskrivere, programvare, skannere, mobile løsninger og merkesystemer. Brother leverer produkter av høy kvalitet med ytelse og funksjonalitet i toppklasse – alt sammen til konkurransedyktige priser. Flere av Brothers produkter er markedsledende. Brothers produkter selges og distribueres gjennom et bredt nett av forhandlere og distributører. Brother Nordic A/S har 78 medarbeidere på sine kontorer i København, Göteborg, Helsingfors og Oslo. Les mere på www.brother.no eller www.brother.com